कहा- आपको प्राचीन सभ्यता पर फिल्म बनानी चाहिए; राजामौली बोले- पाकिस्तान सरकार ने मोहनजोदड़ो जाने की नहीं दी इजाजत
Anand Mahindra On Harappa and Mohenjo-Daro Movie  बिजनेसमैन आनंद महिंद्रा ने डायरेक्टर एस.एस राजामौली को हड़प्पा और मोहनजोदड़ो की प्राचीन सभ्यता पर फिल्म बनाने की अपील की है। इसके जवाब में राजामौली ने कहा कि भी उन्हें भी इसके बारे में विचार आया था।
बिजनेसमैन आनंद महिंद्रा ने डायरेक्टर एस.एस राजामौली को हड़प्पा और मोहनजोदड़ो की प्राचीन सभ्यता पर फिल्म बनाने की अपील की है। इसके जवाब में राजामौली ने कहा कि भी उन्हें भी इसके बारे में विचार आया था।
राजामौली ने कहा कि उन्होंने इसके लिए मोहनजोदड़ो जाने की सोची भी थी लेकिन पाकिस्तान की सरकार ने उन्हें वहां जाने की इजाजत नहीं दी। बता दें कि सिंधु घाटी सभ्यता के प्रमाण पाकिस्तान के हड़प्पा, मोहनजोदड़ो और भारत के लोथल, धोलावीरा और कालीबंगन में मिले थे।
फिल्म बनी तो लोगों को प्राचीन सभ्यता के बारे में जानने का मौका मिलेगा
महिंद्रा ग्रुप के चेयरमैन आनंद महिंद्रा ने हाल ही में एक फोटो शेयर की। उस फोटो में प्राचीन भारत की सभ्यता का एक नमूना दिख रहा था। उस फोटो के साथ आनंद ने लिखा, 'ये एक अद्भुत तस्वीर है। ऐसी तस्वीरों से इतिहास के बारे में पता चलता है।
इन तस्वीरों से हम इतिहास की कल्पना कर सकते हैं। मैं चाहता हूं एस.एस राजामौली उस युग के बारे में एक फिल्म बनाएं। इससे लोगों को वैश्विक स्तर पर भारत के प्राचीन सभ्यता के बारे में जानने का मौका मिलेगा।'
मोहनजोदड़ो जाने की नहीं मिल पाई इजाजत
आनंद के ट्वीट के जवाब में एस.एस राजामौली ने लिखा, 'हां सर, धोलावीरा में मगधीरा की शूटिंग के दौरान मैंने एक पेड़ को देखा जो जीवाश्म में बदल गया था। उस पेड़ को देखने के बाद मेरे दिमाग में विचार आया कि सिंधु घाटी सभ्यता की शुरुआत कैसे हुई और फिर इसके नष्ट होने तक की कहानी पर एक फिल्म बनाई जाए। मैंने मोहनजोदड़ो जाने की कोशिश भी की, लेकिन दुर्भाग्य से वहां जाने की परमिशन नहीं मिली।'
क्या है सिंधु घाटी सभ्यता, ये प्राचीन स्थल पाकिस्तान में क्यों है?
भारत में सिंधु घाटी सभ्यता को पहली नगरीय सभ्यता के रूप में जाना जाता है। इस सभ्यता का विकास सिंधु नदी के पास हुआ था इसलिए इसे ‘सिंधु घाटी सभ्यता’ का नाम दिया गया है। इस सभ्यता की खुदाई सबसे पहले हड़प्पा नाम के जगह पर हुई थी। हडप्पा वर्तमान में पाकिस्तान में है।
भारत विभाजन के बाद सिंधु सभ्यता के शहर हड़प्पा और मोहनजोदड़ो पाकिस्तान में चले गए। ये सभ्यता आठ हजार साल पुरानी है इसलिए इसे मिस्र और मेसोपोटामिया की सभ्यता से भी पुराना माना जाता है। इसे लेकर जो रिपोर्ट्स सामने आती है उसके मुताबिक मौसम में हुए परिवर्तन के कारण ये सभ्यता नष्ट हो गई।
पीरियड ड्रामा फिल्में बनाने के लिए जाने जाते हैं राजामौली
एस.एस राजामौली की फिल्म RRR ने हाल ही में ऑस्कर जीता है। फिल्म के गाने नाटू-नाटू को बेस्ट ओरिजिनल सॉन्ग की कैटेगरी में ऑस्कर मिला है। RRR एक पीरियड ड्रामा फिल्म थी जिसमें आजादी के पहले अंग्रेजों के क्रूर शासन की कहानी दिखाई गई थी।
इसके अलावा बाहुबली, बाहुबल 2 और मगधीरा ये सभी फिल्में प्राचीन समय की स्टोरी पर बेस्ड थीं। राजामौली की इन सभी फिल्मों को काफी पसंद किया गया है। इन्हीं फिल्मों की वजह से आज वो देश के सबसे बड़े डायरेक्टर्स में से एक बन गए हैं।
